《答吴汉槎借读通鉴纲目 其一》
清代·方孝标

可与言今古，荒边只有君。赋诗能渐朴，观史不徒文。

我已中年后，心难强记分。幸将成败理，抉要与同闻。

作者简介：（1617—?）明末清初江南桐城人，原名玄成，避康熙讳，以字行，号楼冈，一号楼江。方拱乾子。顺治六年进士，累官侍读学士。以江南科场案牵连戍宁古塔。释归后因吴三桂招赴云南。吴三桂叛时任翰林承旨，一说入滇后即离去。卒于康熙十九年后。所著《钝斋文集》、《滇黔纪闻》，部分内容为戴名世采入《南山集》。康熙间《南山集》案发，被剖棺戮尸，亲属亦多受株连。